Foto's: Talle beseer ná taxi en voertuig bots | Maroela Media
Foto: @OF_THE_SOUTH / Twitter
Sestien mense is Woensdagoggend beseer nadat 'n minibustaxi en 'n voertuig in Roodepoort gebots het.
Volgens Santi Steinmann, 'n woordvoerder van Netcare 911, het die ongeluk by 'n kruising in Hendrik Potgieterweg in Florida Glen plaasgevind.
"Die pasiënte het verskeie beserings opgedoen wat wissel van matig tot ernstig," het Steinmann gesê. Paramedici van verskeie nooddienste het die beseerdes na verskillende hospitale geneem vir verdere behandeling.
Volgens 'n ooggetuie het die taxi glo 'n stopstraat verontagsaam en teen die ander voertuig gebots waarna die taxi omgeslaan het. Die polisie ondersoek die oorsaak van die ongeluk.
Hierdie taxidrywers moet swaar gestaf word vir die mense wat hulle seermak deur hul wetteloosheid
Maar weer net 'n TAXI!!! En een teen tien nie padwaardig nie, bestuurder het nie lisensie nie. Daar moet opgetree word teen hierdie barbare wat nie 'n dêm omgee vir die volgende lewe nie. Swaarder straf en daar moet 'n stelsel geskep word waar hulle geleer word hoe om te bestuur voordat hulle 'n lisensie kan kry om mense te vervoer. Maar nee, die gereg draai maar net die kop weg want hulle kry mos hulle "cut" uit hierdie jaag barbare.
vat sy lisensie weg hulle voel niks vir n stopstraat en rooi robot of nog beter hulle moet hulle wat so roekeloos ry se taxis merk soos n spesifieke kleur dat almal kan sien hulle is roekelose bestuurders dan weet jy as jy so een sien pasop hy het nie maniere. nou moet jy opdok by jou assuransie onnodig want die gemors gee nie om nie.